नई दिल्ली – गुरूवार को राज्यसभा की कार्यवाही के दौरान दिये गए पीएम मोदी के भाषण से उस टिप्पणी को हटा लिया गया है जिसमें उन्होंने बीके हरिप्रसाद पर टिप्पणी की थी। विपक्षी सांसदों द्वारा आपत्ती जताए जाने के बाद राज्यसभा की कार्यवाही से पीएम मोदी की इस टिप्पणी को हटा लिया गया है। राजद सांसद मनोज झा ने पीएम मोदी की इस टिप्पणी पर ऐतराज किया था और सभापति से इसे हटाने की मांग की थी। उन्होंने पीएम की टिप्पणी के खिलाफ पॉइंट ऑफ ऑर्डर भी रेज किया था।